Lav et referat af nedenstående tekst:

Tekst:
Der er penge på vej til de nordjyske kommuner, så de kan leve op til kravene om minimumsnormeringer i daginstitutionerne. Og ifølge Børne- og Undervisningsministeren, er Nordjylland allerede godt på vej. - I Nordjylland ligger man rigtig, rigtig pænt, og det er meget tydeligt at se på tallene, at man ligger pænt, siger Pernille Rosenkrantz-Theil (S). Budget bekymrer Men ifølge pædagoger og forældre i det nordjyske ser virkeligheden dog anderledes ud. - Det er friskt, at man allerede nu udråber det, lyder det fra pædagogernes fagforening BUPL. Netop kommunernes kommende budgetter bekymrer. - Det er jo kun en bund. Det er ikke guld og grønne skove. Det er et område, der har været udsultet i flere år. Det her bringer det bare op på et niveau, som er et minimum, siger Kristian Abildgaard Kold, faglig sekretær og kasserer i BUPL i Nordjylland. Man er nødt til at investere massivt i at sige, vi vil have nok voksne, vi vil have ordentlige arbejdsvilkår. Og de er ikke de eneste, der er skeptiske over for ministerens udmelding. Rikke Thrane, der er lokal talsperson for forældrebevægelsen #HvorErDerEnVoksen, kan ikke genkende billedet af, at normeringstallene de fleste steder er gode i Nordjylland. - Jeg bliver faktisk lidt bekymret, fordi hun som ansvarlig person får meldt nogle ting ud, som det pædagogiske personale og forældrene ikke ser. - Virkeligheden er, at forældre oplever, at der ikke er nogle voksne at aflevere til, og at de ikke kan lave en ordentlig overlevering. Det er det samme om eftermiddagen. Og det er jo bare det, forældrene ser, Rikke Thrane, der også selv arbejder som pædagog. Nye regler Om godt og vel et år skal der i alle landets vuggestuer være minimum én pædagogisk medarbejder til tre børn, mens der i børnehaver skal være mindst én til seks børn. - Chancen for at nå det er der jo, men der er ingen tvivl om, at man er presset i kommunernes økonomi. Vi har i den grad været glade for, at der nu ligger en grænse, siger Kristian Abildgaard Kold. Aftalen om Minimumsnormeringer blev vedtaget i folketinget i 2021, og som en del af aftalen får flere nordjyske kommuner nu tilført midler – én af dem er Frederikshavn Kommune, der sammen med Hjørring Kommune ifølge Danmarks Statistik ikke lever op til minimumsnormeringerne i vuggestuer og børnehaver. - Vi har selv måtte sende penge til området, og nu kommer der nogle fra staten, så det er ved at ligne noget, siger Birgit Hansen (S), borgmester i Frederikshavn Kommune. Forældreforeningen håber, at børnene bliver prioriteret i de kommende budgetter. - Det der bekymrer mig er, at det bliver nemmere for kommunerne at sige, at de ikke behøves gøre mere, når ministeren siger, som hun gør, siger Rikke Thrane. Hun har et klart budskab til ministeren. - Invester tidligt i forebyggelse. Der ligger uanede mængder af forskning om, at børnenes tidligste år er de allervigtigste.

Referat:
Ifølge Børne- og Undervisningsministeren ser normeringstallene pæne ud, men den udmelding vækker harme hos forældrebevægelse og pædagogernes fagforening.